kardosdrur/scandi-wiki huggingface dataset:
Lucas Haren

Lucas Janus Ravn-Haren (født 13. oktober 1997) er en dansk fodboldspiller, der spiller for Fremad Amager.

Han er søn af tidligere Lyngby Boldklub- og F.C. København-spiller Piotr Haren og barnebarn af Janusz Andrzej Haren, som blandt andet spillede for Widzew Lodz og B.93 samt Polens fodboldlandshold.

Karriere 
Haren spillede i FC Nordsjællands ungdomsafdeling i tre år.

Haren skiftede i sommeren 2016 fra FC Nordsjælland til Hellerup IK i et ønske om at spille seniorfodbold, som kun i et begrænset omfang var muligt i FC Nordsjælland. Han skrev under på en etårig kontrakt.

Randers FC 
Hellerup IK spillede pokalkamp mod Randers FC den 11. oktober, hvor Haren gjorde sig positivt bemærket, og en måneds tid senere var han til prøvetræning i Randers FC. Dette resulterede i, at han den 8. december 2016 skiftede til klubben, hvor han skrev under på en toårig kontrakt.

Haren fik sin debut for Randers FC den 15. marts 2017. Han startede på bænken, men erstattede Marvin Pourié i det 89. minut i en 1-0-sejr over SønderjyskE i DBU Pokalen. Debuten i Superligaen kom den 19. marts 2017, da han blev skiftet ind i det 90. minut som erstatning for Johnny Thomsen i et 1-0-nederlag til SønderjyskE.

Grundet manglende spilletid ophævede Haren og Randers FC den 11. april 2018 samarbejdet. Han spillede samlet set syv kampe for klubben i alle officielle turneringer.

Hellerup IK 
Han trænede herefter i den resterende del af turneringen med i sin gamle klub, HIK. Han skiftede sidenhen til Hellerup IK, for hvem han spillede sin første officielle kamp i 2. division efter sin tilbagevenden den 4. august 2018, som endte 1-1 mod Vanløse IF.

Efter en halv sæson i Hellerup IK forlod han klubben ved udgangen af 2018.

FC Helsingør 
Den 4. december 2018 blev det offentliggjort, at Haren skiftede til FC Helsingør. Han skrev under på en aftale gældende frem til sommeren 2021.

Referencer

Eksterne henvisninger 
Lucas Haren på transfermarkt.com

Fodboldspillere fra Danmark
Fodboldspillere fra FC Nordsjælland
Fodboldspillere fra Hellerup IK
Fodboldspillere fra Randers FC
Fodboldspillere fra FC Helsingør
Darling (film fra 2017)

Darling   er en dansk film fra 2017, filmen er instrueret af Birgitte Stærmose og med Danica Curcic, Gustaf Skarsgård, Ulrich Thomsen og Solbjørg Højfeldt i hovedrollerne.

Medvirkende 
Danica Curcic som Darling
Gustaf Skarsgård som Frans
Ulrich Thomsen som Kristian
Solbjørg Højfeldt som Mor
Astrid Grarup Elbo som Polly

Eksterne henvisninger

Danske film fra 2017
Dramafilm fra Danmark
Krydsningsspor

Krydsningsspor er et sted på en enkeltsporet jernbane eller sporvej, hvor tog eller sporvogne, der kører i hver sin retning, kan passere hinanden. Krydsningsspor er ofte placeret på en jernbanestation, eller hvor der tidligere har været en. Et krydsningsspor er forbundet med hovedsporet i begge ender, så et tog eller sporvogn, der kører den ene vej, kan fortsætte fremad efter at have afventet toget eller sporvognen den anden vej. Krydsningsspor kan også benyttes til overhaling af tog eller sporvogne, der kører i samme retning.

Mange kabelbaner benytter også krydsningsspor på midten, så den opadgående og den nedadgående vogn kan passere hinanden. Vognene er imidlertid forbundet med et kabel, der sikrer at de ankommer til krydsningssporet på samme tid, hvilket betyder at de kan køre igennem krydsningssporet uden at vente på hinanden.

Eksterne henvisninger

Noter 

Jernbaneanlæg
Den utrolige historie om den kæmpestore pære

Den utrolige historie om den kæmpestore pære er en dansk animationsfilm fra 2017 om elefanten Sebastian og katten Mitcho. Filmen er instrueret af Philip Einstein Lipski og Jørgen Lerdam og baseret på Jakob Martin Strids børnebog med samme navn. Filmen modtog gode anmeldelser og blev hurtigt solgt til over 30 lande. Den blev årets fjerde mest sete danske film i biografen med 216.645 solgte billetter.

Medvirkende 
De følgende stemmeskuespillere medvirker i filmen:

 Alfred Bjerre Larsen som Sebastian
 Liva Elvira Magnussen som Mitcho
 Peter Frödin som Professor Glykose
 Henrik Koefoed som Borgmester JB
 Peter Plaugborg som Viceborgmester Kvist
 Søren Pilmark som Ulysses Karlsen
 Jakob Oftebro som Piratkaptajnen
 Peter Zhelder som Bodegapiraten
 Bjarne Henriksen som Oldefar
 Peter Aude som Oberst Rekyl

Handling 
Mitcho og Sebastian bor i Solby. En dag bliver deres elskede borgmester, JB, væk, og viceborgmester Kvist overtager byen. Han bygger et kæmpestort nyt rådhus, som skygger for solen.
Mitcho finder en flaskepost, der indeholder et brev fra JB, hvor der står, at han er på Den Mystiske Ø. Sammen med brevet er der et frø, som Mitcho og Sebastian planter. Næste morgen er der vokset en kæmpestor pære frem og dne har skubbet hele deres hus skævt.

Professor Glykose ankommer med sin atombil og udhuler pæren, og flytter alt deres inventar over i den. Han placerer den på en vogn, men da Kvist ankommer sparker han til vognen og pæren kører hele vejen ned af bakken og falder i havnen. Mitcho, Sebastian og professor Glykose sejler afsted for at finde Den Mystiske Ø. Glykose fremstiller et barylsk kompas, der kan vise dem vejen, men det virker kun med en sten fra Den Mystiske Ø, hvilket de ikke har.
De møder de frygtelige pirater som næsten stjæler deres pæreskib. Herefter bliver de i et stormvejr reddet af Ulysses Karlsen i hans mekaniske sødrage. Han har en sten fra Den Mystisk Ø, som han har fået af Sebastians oldefar, der selv havde besøgt øen. Det viser sig dog at han vil have dem til at bo med ham i sødragen for evigt, og de slipper bort fra ham og tager stenen med.

Med stenen i kompasset sejler de nu endelig den rigtige vej, men må igennem det natsorte hav. Her møder Sebastian genfærdet fra sin oldefar, der giver ham mod til at fortsætte rejsen. De når Den Mystiske Ø, hvor JB befinder sig. I øens indre får de startet en kæmpe motor, så øen kan sejle, og de begiver sig tilbage mod Solby, og når frem lige inden Kvist bliver indsat som borgmester.

Priser og nomineringer 
 Robert-prisen for årets børne- og ungdomsfilm og årets adapterede manuskript.
Filmfestivalen i Berlin. Nomineret i børnefilmskonkurrencen Generation Kplus.

Referencer

Eksterne henvisninger

Danske film fra 2017
Animationsfilm fra Danmark
Robertprisen for årets børne- og familiefilm
Valero Rivera Folch

Valero Rivera Folch (født 22. februar 1985 i Barcelona) er en spansk håndboldspiller, der til dagligt spiller for den europæiske storklub FC Barcelona Handbol og for Spaniens håndboldlandshold. Hans far er Valero Rivera López, som er træner for Qatars håndboldlandshold.

Referencer 

Håndboldspillere fra Spanien
Personer fra Barcelona
Gonzalo Pérez de Vargas

Gonzalo Pérez de Vargas (født 10. januar 1991 i Toledo) er en spansk håndboldspiller, som spiller for FC Barcelona Handbol og Spaniens håndboldlandshold.

Kilder

Eksterne henvisninger 
 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Magellankorsrod

Magellankorsrod (Baccharis magellanica), også skrevet Magellan-Korsrod, er en stedsegrøn, krybende til opstigende busk med gule blomster. Den er sjældent dyrket, men hårdfør nok til at kunne bruges som haveplante i Danmark.

Kendetegn 
Magellankorsrod er en busk med en krybende til opstigende, og tætgrenet vækst. Skuddene er stive og tæt hårede. Bladene er spredt stillede og samlet mod skudspidserne. De er hele og omvendt ægformede med tandet rand. Oversiden er mørkegrøn, mens undersiden er en anelse lysere. Blomstringen foregår sent på vinteren eller tidligt på foråret (i Nordeuropa svarende til: februar-marts). Blomsterne sidder samlet i tætte hoveder ved skudspidserne. De enkelte blomster er 5-tallige og uregelmæssige (typisk astersagtige) med gule kronblade. Frøene er nødder.

Rodsystemet er kraftigt, dvs. både dybtgående og vidt udstrakt. Planten indeholder antioxidanter og insektdræbende stoffer.

Magellankorsrod når en højde på 0,5 m og en bredde på ca. 1,5 m.

Hjemsted 
Magellankorsrod hører hjemme på tørre heder matorral, på skovbunden og i skovbryn samt på højmoser i Bolivia, det sydlige Chile, det sydlige Argentina og på Falklandsøerne. I de argentinske departementer Futaleufú og Languiñeo, som ligger i den nordvestlige del af provinsen Chubut findes subantarktiske, løvfældende skove. Her er arten dominerende sammen med lenga og en anden sydbøgeart, antarktisk sydbøg (Nothofagus antarctica), og her findes den sammen med bl.a. Acaena argentea og Acaena ovalifolia (begge er arter af slægten tornnød), andesceder, Berberis microphylla (en art af berberis), chilejordbær, Chiliotrichum diffusum, Chusquea culeou, darwinberberis, Elymus andinus (en art af kvik), fru heibergs hår, Galium hypocarpium og Galium richardianum (begge er arter af slægten snerre), glat ærenpris, gul inkalilje, Hierochloe redolens (en art af festgræs), hvid eskallonia, Hydrocotyle chamaemorus (en art af frøbid), krybende kambregne, Lathyrus magellanicus (en art af fladbælg), Luzula chilensis (en art af frytle), magellannellikerod, Maytenus boaria og Maytenus chubutensis (begge er arter af en slægt i Ananas-familien), Ribes cucullatum og Ribes magellanicum (begge er arter af Ribs-slægten), Schinus patagonicus (en art af pebertræ), Senecio filaginoides og Senecio neaei (begge er arter af slægten brandbæger), Sisyrinchium patagonicum (en art af slægten blåøje), Solidago chilensis (en art af slægten gyldenris), trefliget gummipude, Vicia magellanica (en art af slægten vikke) og Viola maculata (en art af slægten viol).

Noter 

Gule blomster
Buske
Haveplanter
Chiles flora
Heartstone (film)

Heartstone  er en dansk-islandsk film fra 2016, filmen er instrueret af Guðmundur Arnar Guðmundsson og med Baldur Einarsson, Blær Hinriksson, Diljá Valsdóttir og Katla Njálsdóttir i hovedrollerne.

Medvirkende 
Baldur Einarsson som Thor
Blær Hinriksson som Kristján
Diljá Valsdóttir som Beta
Katla Njálsdóttir som Hanna
Jónína Þórdís Karlsdóttir som Rakel
Rán Ragnarsdóttir som Hafdis
Nína Dögg Filippusdóttir som Thors mor
Sveinn Ólafur Gunnarsson som Kristjáns far
Nanna Kristín Magnúsdóttir som Kristjáns mor
Søren Malling som Sven
Gunnar Jónsson som Ásgeir
Daniel Hans Erlendsson som Haukur
Theodór Pálsson som Mangi
Sveinn Sigurbjörnsson som Guðjón
Árni Friðriksson som Beths far
Eyvindur Ágúst Runólfsson som Gingers ven
Magnús Þorri Jökulsson som Gingers ven
Viktor Ágústsson som Gingers ven
Gunnar Jónsson som Lille dreng ved havnen

Eksterne henvisninger

Danske film fra 2016
Dramafilm fra Danmark
Dramafilm fra Island
Guðmundur Arnar Guðmundsson

Guðmundur Arnar Guðmundsson (født 25. februar 1982 i Reykjavik) er en islandsk instruktør, manuskriptforfatter og filmproducer.

Filmografi 
 Heartstone (2016) - Instruktion
 Ártún	(2014) - Instruktion
 Hvalfjord (2013) - Instruktion
 Volcano (2012) - Manus-supervisor
 Rivalen (2010) - Indspilningsleder

Ekstern henvisning 
 

Personer fra Reykjavik
Filminstruktører fra Island
Karina Sabirova

Karina Ibragimovna Sabirova (; født 23. marts 1988 i Astrakhan) er en russisk håndboldspiller, som spiller for HK Astrakhanotjka og Ruslands håndboldlandshold.

Referencer 

Håndboldspillere fra Rusland
Personer fra Astrakhan
Kunstteori

Kunstteori har ligheder og fællestræk med kunsthistorie, æstetik, kunstkritik, og for nylig til humaniora, men også med filosofi, psykologi, medieteori og perception forskning.

Historisk kunstteori kan findes, for eksempel i tekster og værker af blandt andet Immanuel Kant (Kritik der Urteilskraft), Hegel (Vorlesungen über Ästhetik)), Schiller (Über die ästhetische Erziehung des Menschen), Schelling (Philosophie der Kunst) eller Konrad Fiedler (Schriften zur Kunst).

Nogle kendte kunstteoretikere fra det 20. århundrede er: Theodor W. Adorno, Roland Barthes, Bazon Brock, Benjamin Buchloh, Peter Bürger, Arthur Danto, Guy Debord, Thierry de Duve (død 1944), Dagobert Frey, Michael Fried, Ernst Gombrich, Clement Greenberg, Rosalind Krauss, Donald Kuspit, Gert Mattenklott og Susan Sontag.

Mange kunstnere har skrevet teoretisk om deres kunst, heriblandt Paul Cézanne, Kazimir Malevitj, Vasilij Kandinskij, Paul Klee, Joseph Beuys, Marcel Duchamp, Andy Warhol, John Heartfield, Wolf Vostell, John Steinbeck, Jackson Pollock, Jean Cocteau.

Referencer

Litteratur 
 Freeland, Cynthia, Konstteori: en introduktion. Stockholm: Raster förlag 2006.

Teori
Kunsthistorie
Nína Dögg Filippusdóttir

Nína Dögg Filippusdóttir (født 25. februar 1974) er en islandsk skuespiller og filmproducer.

Filmografi 
 Heartstone (2016)
 Forældre (2008)
 Børn (2006)

Ekstern henvisning 
 

Filmfolk fra Island
Personer fra Reykjavik
Skuespillere fra Island
Dmitrij Tjudinov

Dmitrij Alexandrovitj Tjudinov (russisk: Дмитрий Александрович Чудинов, født 15. september 1986) er en russisk professionel bokser, der er tidligere interim verdensmester i mellemvægt efter sejr over colombianeren Juan Camilla Novoa, hvorpå han bevarede titlen i halvandet år med blandt andet sejr over danske Patrick Nielsen, inden han tabte den igen til briten Chris Eubank Jr.

Boksere fra Rusland
Wout Poels

Wouter Poels (født 1. oktober 1987 i Venray) er en hollandsk professionel cykelrytter, der kører for UCI World Tour-holdet .

Han var tæt på at miste en nyre under et alvorligt styrt under sjette etape ved Tour de France 2012.

I 2016 vandt Poels sit første endagsløb, efter at have spurtet sig til en sejr fra en firemands gruppe i Liège-Bastogne-Liège 2016. Det var den første monument-sejr både for Team Sky og for Poels selv.

Resultater

Tidslinje over Grand Tour resultater i den generelle klassifikation

Referencer

Eksterne henvisninger 

Mandlige cykelryttere fra Nederlandene
Deltagere for Holland ved sommer-OL 2016
Cykelryttere ved sommer-OL 2016
Robin (film)

Robin  er en dansk film fra 2017, filmen er instrueret af Antonio Steve Tublén og med Rosalinde Mynster, Anders Heinrichsen, Julie Grundtvig Wester og Maibritt Saerens i hovedrollerne.

Medvirkende 
Rosalinde Mynster som Robin
Anders Heinrichsen som Jonas
Julie Grundtvig Wester som Emma
Maibritt Saerens som Nadia
Kirsten Olesen som Gerda
Jesper Christensen som Pierre

Eksterne henvisninger

Danske film fra 2017
Thrillerfilm fra Danmark
Piotr Haren

Piotr Robert Haren (født 2. maj 1970) er en dansk tidligere fodboldspiller af polsk herkomst. Han har i sin aktive karriere spillet for KB, BK Frem, Lyngby Boldklub og F.C. København.

Han startede som angriber, men Lyngby Boldklub-træneren Benny Lennartsson gjorde ham til forsvarer.

Han har søn af Janusz Andrzej Haren, der spillede for Widzew Łódź og B93. Han er far til Lucas Haren, der spiller for FC Helsingør og tidligere blandt andet har spillet for FC Nordsjælland og Randers FC.

Piotr Haren blev i januar 2019 ansat som A+træner hos Lyngby Boldklub.

Referencer

Eksterne henvisninger 
 Piotr Haren  på BK Frems hjemmeside
 

Fodboldspillere fra Danmark
Fodboldspillere fra B.93
Fodboldspillere fra Kjøbenhavns Boldklub
Fodboldspillere fra Boldklubben Frem
Fodboldspillere fra Lyngby Boldklub
Fodboldspillere fra FC København
Fodboldspillere fra AGF
Danskere af polsk afstamning
Jydsk Væddeløbsbane

Jydsk Væddeløbsbane er en hestevæddeløbsbane i den sydlige del af Aarhus ved Marselisborgskovene. Banen benyttes til travløb året rundt og galop fra april til oktober. Jydsk Væddeløbsbane blev åbnet den 29. juni 1924.

Eksterne kilder og henvisninger
 Jydsk Væddeløbsbanes websted
 Banens historie
 Ugens Aarhushistorie - Tillykke til en gammel traver som startede til galop aarhus.dk 02.07.2014

Hestevæddeløbsbaner i Danmark
Etableret i 1929
Butzow

Butzow er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Ind til 31. december 2004 var kommunen en del af Amt Spantekow.

Geografi 
Butzow er beliggende syd for Bundesstraße B 199 og vest for B 197. Byen Anklam ligger omkring fem kilometer mod nordøst. I kommunen ligger ud over Butzow, landsbyerne Lüskow, Alt Teterin og Neu Teterin.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Viktor Anker

Viktor Anker (født 10. oktober 1998) er en dansk fodboldspiller.

Klubkarriere 
Viktor Anker startede med at spille fodbold som fireårig i Næstved IF.

Brøndby IF 
I januar 2014 skiftede Anker fra Næstved IF til Brøndby IF, hvor han skrev under på en treårig aftale. Transfersummen var ifølge Ekstrabladets oplysninger omkring en million kroner.

Den 19. juni 2016 blev det offentliggjort, at Anker blev rykket op i førsteholdstruppen og samtidig havde skrevet under på en toårig fuldtidskontrakt.

Han blev den 8. juni 2017 udlejet til sin barndomsklub Næstved Boldklub for resten af året. Han spillede 14 kampe for klubben i halvsæsonen og var med til at sende klubben i oprykningsspillet. Han blev ligeledes kåret som årets bedste keeper i 2. division, pulje 1 foran Mikkel Hasling fra Hvidovre IF og Mark Fabricius Jensen fra Akademisk Boldklub. Næstved Boldklub ville i den forbindelse gerne forlænge lejeaftalen med Viktor Anker for resten af 2017-18-sæsonen, hvilket Brøndby IF dog valgte at afvise.

Han vendte derfor tilbage til Brøndby IF fra foråret 2018, men spillede heller ikke nogen superligakampe i denne halvsæson. Han fik sin debut i Reserveligaen den 9. april 2018 i en kamp mod FC Københavns reserver, som Brøndby IF tabte 1-3. Han forlod i juni 2018 Brøndby IF, da han ønskede mere spilletid.

FC Helsingør 
Den 27. juli 2018 blev det offentliggjort, at Anker skiftede til Superligaklubben FC Helsingør. Han skrev under på en toårig aftale gældende frem til sommeren 2020. Han forlod i august 2019 klubben.

Referencer

Eksterne henvisninger 

Fodboldspillere fra Danmark
Fodboldspillere fra Næstved IF
Fodboldspillere fra Brøndby IF
Fodboldspillere fra FC Helsingør
Jan Kliment

Jan Kliment (født 1. september 1993) er en tjekkisk fodboldspiller, der spiller for VfB Stuttgart II. Han har tidligere spillet for Brøndby IF.

Karriere 
Kliment spillede ungdomsfodbold for FC Vysočina Jihlava, før han blev rykket op i seniortruppen. Efter en god indsats ved U/21 Europamesterskabet i fodbold 2015, hvor han vandt den Gyldne Støvle, skiftede han til VfB Stuttgart inden 2015-16-sæsonen, hvor han skrev under på en kontrakt frem til 2019.

Den 30. august 2016 blev det offentliggjort, at Kliment blev udlejet til Brøndby IF for resten af 2016-17-sæsonen. Han fik sin debut i Superligaen den 11. september, da han blev skiftet ind i det 56. minut i stedet for Teemu Pukki i 0-1-sejren ude over AaB. Han scorede sit første mål i Superligaen den 16. oktober, da han scorede til 1-1 i en kamp imod FC Nordsjælland.

Landsholdskarriere 
Han scorede et hattrick for Tjekkiets U/21-fodboldlandshold den 20. juni 2015 i en 4-0-sejr over Serbiens U/21-fodboldlandshold i gruppespillet ved U/21 Europamesterskabet i fodbold på Letná Stadium i Prag. Kliment blev tildelt den Gyldne Støvle som følge af at være den spiller, der scorede flest mål ved turneringen med sine tre mål.

Hæder

Individuelt 
 U/21 Europamesterskabet i fodbold - Gyldne Støvle: 2015

Referencer

Eksterne henvisninger 
 
 Jan Kliment  på corgonliga.sk
 Jan Kliment på fcvysocina.cz

Fodboldlandsholdsspillere fra Tjekkiet
Fodboldspillere fra FC Vysočina Jihlava
Fodboldspillere fra FK Dukla Banská Bystrica
Fodboldspillere fra VfB Stuttgart
Fodboldspillere fra Brøndby IF
Sierra de Guadarrama

Sierra de Guadarrama er en bjergkæde i Spanien som går over det halve af Sistema Central (en bjergkæde på midten af Den iberiske halvø), beliggende mellem Sierra de Gredos i provinsen Ávila, og Sierra de Ayllón i provinsen Guadalajara. Bjergkæden strækker sig retningen sydvest - nordøst, mod Madrid i syd, og mod provinserne Ávila og Segovia i nord. Hele bjergkæde måler omkring 80 km i længden, og den højeste top, Peñalara, når op til 2.430 moh. I 2013 blev nationalparken Sierra de Guadarrama National Park oprettet i området.

Væksten domineres af store pinjeskove (pino silvestre) og i de lavere dele egeskove. På bjergtoppene er det buskvegetation.

Bjergkædens nærhed til Madrid gør at området er godt besøgt. Området krydses af flere bjergpas og flere jernbanelinjer. Infrastrukturen for turismen er vel udbygget og de forskellige sportsaktiviteter kan påvirke naturområdet negativt. Her ligger blandt andet skistederne Navacerrada, Cotos og Valdeski.

Eksterne kilder og henvisninger 

 Tysk websted om bjergene 

Bjerge i Spanien
Madrid (region)
Gedeón Guardiola

Gedeón Guardiola Villaplana (født 1. oktober 1994 i Petrer) er en spansk håndboldspiller, som spiller for Rhein-Neckar Löwen og for Spaniens håndboldlandshold. Hans tvillingebror hedder Isaías Guardiola og er også håndboldspiller.

Kilder

Eksterne henvisninger 
 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Neue Zeitschrift für Musik

Neue Zeitschrift für Musik (kort: NZfM) er et tidsskrift der beskæftiger sig med samtidige strømninger inden for musikken. Første udgivelse var 3. april 1834; det er udkommet næsten uafbrudt siden.
I en periode i begyndelsen udkom tidsskrift under titlen Neue Leipziger Zeitschrift für Musik.

Tidsskriftet blev grundlagt af Robert Schumann med dennes senere svigerfar Friedrich Wieck og pianisterne Julius Knorr og Ludwig Schuncke.
I begyndelsen udkom tidsskriftet to gange om ugen med et omfang af kun fire sider. Først fra 1847 for det meste med otte sider.

Der førtes i tidsskriftet i 1800-tallet diskussioner om musikdrama, programmusik og "den nytyske skole" med polerne Franz Liszt og Johannes Brahms i den såkaldte musikstrid ("Musikstreit").

Noter

Eksterne henvisninger 

  Wikisource: Indholdsfortegnelse til Neue Zeitschrift für Musik
 Oplysninger om udgivelsen fra den tyske tidsskriftdatabase (Zeitschriftendatenbank)
 Hjemmeside for Neue Zeitschrift für Musik ("musik der zeit - die website der neuen zeitschrift für musik")

Tidsskrifter om musik
Tidsskrifter fra Tyskland
Etableret i 1834
Sveinn Ólafur Gunnarsson

Sveinn Ólafur Gunnarsson (født 1976) er en islandsk skuespiller.

Filmografi 
 Mælkekrigen (2019)
 Heartstone (2016)
 Blandt mænd og får (2015)
 Jar City (2006)

Ekstern henvisning 
 

Filmfolk fra Island
Personer fra Reykjavik
Skuespillere fra Island
Aimé De Gendt

Aimé De Gendt (født 17. juni 1994 i Aalst) er en belgisk cykelrytter, der kører for .

Store resulter 
2015
3. plads i Tour de Berlin
2016
6. plads i Grand Prix de Wallonie

Referencer

Eksterne links 

Mandlige cykelryttere fra Belgien
Tour de Berlin

Tour de Berlin er et landevejs cykelløb, der afholdes hvert år i Tyskland. Det organiseres som et 2.2U løb i UCI Europe Tour, hvilket betyder, at det kun er for ryttere der er under 23. Til og med år 2000 hed løbet Berliner Etappenfahrt.

Vindere

Referencer

Cykelløb i Tyskland